ঢাকা মেট্টোপলিটন পুলিশের যুগ্ম কমিশনার (গোয়েন্দা) মনিরুল ইসলাম বলেন, হেফাজতের নেতাকর্মীরা ইতিমধ্যে ঢাকায় আসতে শুরু করেছে এমন তথ্য তাঁরাও পেয়েছেন৷ হেফাজত যেন কোনো ধরনের নাশকতা করতে না পারে সেদিকে বিশেষ নজর রাখা হচ্ছে৷ বিশেষ করে লাঠিসোঁটা বা আগ্নেয়াস্ত্র যাতে কেউ বহন করতে না পারে সেদিকে বিশেষ নজর দিচ্ছে পুলিশ ও গোয়েন্দারা৷ বিরোধী দলের নেতাকর্মীদের গণ গ্রেফতার প্রসঙ্গে তিনি বলেন, এই ধরনের কোনো গ্রেফতার হচ্ছে না৷ নির্বাচন উপলক্ষ্যে যৌথবাহিনী অভিযান চালাচ্ছে৷ বৃহস্পতিবার রাতে রাজধানীর মিরপুরে অভিযান চালিয়ে দেড়শ জনকে গ্রেফতার করেছে যৌথবাহিনী৷ নির্বাচনকে নির্বিঘ্ন করতে এই অভিযান বলে জানান তিনি৷